Poco dimpués d'a suya plegada a Londres en 1714, Geminiani publicó, en 1716, a suya Op. 1: una colección de Sonatas pa Violín y contino aproveitando el exito que desfrutaba lo Op. 5 de Corelli. Atros sucesos dignos de mención d'a suya vida londinense son lo suyo nombramiento como director d'a Philo Musicae et Architecturae Societas Apollinis, una especie d'hermandad artistica masónica, y lo suyo engarcholamiento por deudas de negocios, resuelto gracias a la intercesión d'o conde d'Essex.